CELEX: 62022CN0192
Language: el
Date: 2022-03-11 00:00:00
Title: Υπόθεση C-192/22: Αίτηση προδικαστικής αποφάσεως την οποία υπέβαλε το Bundesarbeitsgericht (Γερμανία) στις 11 Μαρτίου 2022 — FI κατά Bayerische Motoren Werke AG

7.6.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 222/17
            
         
      Αίτηση προδικαστικής αποφάσεως την οποία υπέβαλε το Bundesarbeitsgericht (Γερμανία) στις 11 Μαρτίου 2022 — FI κατά Bayerische Motoren Werke AG
      (Υπόθεση C-192/22)
      (2022/C 222/28)
      Γλώσσα διαδικασίας: η γερμανική
      
         Αιτούν δικαστήριο
      
      Bundesarbeitsgericht
      
         Διάδικοι στην υπόθεση της κύριας δίκης
      
      
         Ενάγων, εκκαλών και αναιρεσείων: FI
      
         Εναγομένη, εφεσίβλητη και αναιρεσίβλητη: Bayerische Motoren Werke AG
      
         Προδικαστικά ερωτήματα
      
      
                  1)
               
               
                  Αντιβαίνει στο άρθρο 7 της οδηγίας 2003/88/ΕΚ (1) ή στο άρθρο 31, παράγραφος 2, του Χάρτη των Θεμελιωδών Δικαιωμάτων της Ευρωπαϊκής Ένωσης η ερμηνεία εθνικής διάταξης όπως το άρθρο 7, παράγραφος 3, του Bundesurlaubsgesetz, κατά την οποία το μη ασκηθέν ακόμη δικαίωμα του εργαζομένου για λήψη ετήσιας άδειας μετ’ αποδοχών, το οποίο θεμελιώθηκε στο πλαίσιο εργασίας του υπό καθεστώς μερικής απασχόλησης ενόψει συνταξιοδότησης, αποσβέννυται στο στάδιο αποδέσμευσης από την εργασία με τη λήξη της περιόδου αναφοράς ή σε μεταγενέστερο χρονικό σημείο;
                  Σε περίπτωση αρνητικής απάντησης στο πρώτο ερώτημα:
               
            
                  2)
               
               
                  Αντιβαίνει στο άρθρο 7 της οδηγίας 2003/88/ΕΚ ή στο άρθρο 31, παράγραφος 2, του Χάρτη των Θεμελιωδών Δικαιωμάτων της Ευρωπαϊκής Ένωσης η ερμηνεία εθνικής διάταξης, όπως το άρθρο 7, παράγραφος 3, του Bundesurlaubsgesetz, κατά την οποία το μη ασκηθέν ακόμη δικαίωμα του εργαζομένου για λήψη ετήσιας άδειας μετ’ αποδοχών, το οποίο θεμελιώθηκε στη διάρκεια της περιόδου αναφοράς κατά τη μετάβαση από το στάδιο εργασίας υπό καθεστώς μερικής απασχόλησης ενόψει συνταξιοδότησης στο στάδιο αποδέσμευσης από την εργασία, αποσβέννυται με τη λήξη της περιόδου αναφοράς ή σε μεταγενέστερο χρονικό σημείο, αν ο εργοδότης, ο οποίος δεν εκπλήρωσε τις υποχρεώσεις συνεργασίας που υπέχει για την υλοποίηση του οικείου δικαιώματος, χορήγησε στον εργαζόμενο, κατόπιν αιτήματος του τελευταίου, το σύνολο της ετήσιας άδειας στο αμέσως προηγούμενο διάστημα πριν από την έναρξη του σταδίου αποδέσμευσής του από την εργασία λόγω συνταξιοδότησης, πλην όμως η ικανοποίηση του δικαιώματος άδειας δεν ήταν δυνατή, τουλάχιστον εν μέρει, διότι μετά τη χορήγηση της άδειας ο εργαζόμενος ασθένησε και κατέστη ανίκανος για εργασία;
               
            
         (1)  Οδηγία 2003/88/ΕΚ του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας (ΕΕ 2003, L 299, σ. 9).